නව රජයේ කැබිනට් අමාත්‍යවරුන් තුන්දෙනෙකු අද දළදා සමිඳු වැද පුදා ගැනීමෙන් අනතුරුව අස්ගිරි සහ මල්වතු මහනාහිමිවරුන් බැහැ දැක ආශිර්වාද ලබා ගත්තා.වරාය හා නාවික කටුයුතු අමාත්‍ය අර්ජුණ රණතුංග, පාර්ලිමේන්තු ප්‍රතිසංස්කරණ හා ජනමාධ්‍ය අමාත්‍ය ගයන්ත කරුණාතිලක සහ මහා නගර සහ බස්නාහිර පළාත් සංවර්ධන අමාත්‍ය පාඨලී චම්පික රණවකයි මහනාහිමිවරුන් බැහැ දුටුවේ.මෙහිදී වරාය හා නාවික කටයුතු අමාත්‍ය අර්ජුණ රණතුංග, අස්ගිරි මහනායක අතිපූජ්‍ය ගලගම ශ්‍රී අත්තදස්සී මහ නාහිමියන් සමඟ සුහද පිළිසඳරක නිරත වූ අතර මහනාහිමියන් ඔහුට කරුණු කිහිපයක් සම්බන්ධයෙන් උපදෙස් ලබා දුන්නා.